# Приручник за К‑диск‑простор

Џонатан
Сингер
&Jonathan.Singer.mail;
Михаел
Кропфбергер
&Michael.Kropfberger.mail;
Драган
Пантелић

    falcon-10@gmx.de

превод
2000-2002
Џонатан Сингер
&FDLNotice;
13. 4. 2016.
Програми КДЕ‑а 16.08

К‑диск‑простор приказује расположиве фајл уређаје, заједно са подацима о њима.

КДЕ
К‑диск‑простор
kdeutils
дискови
уређаји
монтирање
демонтирање

## Увод

К‑диск‑простор приказује фајл уређаје (партиције хард‑диска, дискетне и ЦД јединице, УСБ штапиће, итд.) заједно с подацима о капацитету, слободном простору, типу и тачки монтирања. Такође допушта монтирање и демонтирање јединица и њихово приказивање у менаџеру фајлова.

К‑диск‑простор је сличан модулу складишних уређаја у Системским поставкама, али заузима мање места на екрану. Користан је ако желите да прозор К‑диск‑простора буде стално доступан.

## Коришћење К‑диск‑простора

### Покретање К‑диск‑простора

Упишите ``kdf`` у командни одзивник или изаберите К‑диск‑простор из групе Систем у покретачу програма. Доступне су стандардне КДЕ и КуТ опције наредби, и могу се набројати извршавањем ``kdf` `--help``.

Ако желите да програм ради као аплет у системској касети, идите на Систем Квикдиск у покретачу програма.

Могућности К‑диск‑простора доступне су и Системским поставкама, модул Складишни уређаји.

### Главни прозор

Главни прозор К‑диск‑простора приказује доступне фајл уређаје.

Нормално су приказани следећи подаци:

Екран К‑диск‑простора.
Екран К‑диск‑простора.

- иконица која указује на тип складишта

- име уређаја

- тип фајл система

- укупна величина

- тачка монтирања

- слободан простор

- проценат искоришћености (као број или графикон)

Леви клик на заглавље колоне ређа уређаје према датој променљивој. Наредни леви клик ређа обрнутим редоследом.

Десни клик на врсту позива мени. Ако дати уређај тренутно није монтиран, ту је опција Монтирај уређај. Ако уређај јесте монтиран, може се демонтирати избором Демонтирај уређај. Ставка Отвори у менаџеру фајлова отвара нов прозор са графичким приказом фајлова на том уређају.

Поставка за менаџер фајлова у К‑диск‑простору независна је од оне из модула Подразумевани програми у Системским поставкама.

### Трака менија и подешавање

#### Мени Фајл

F5 Фајл Ажурирај

  Одмах ажурира приказ тако да одражава текуће стање.

Ctrl Q Фајл Напусти

  Затвара К‑диск‑простор.

К‑диск‑простор такође има уобичајене КДЕ меније Подешавање и Помоћ. Детаље о њима потражите у Основама КДЕ‑а, одељци менију за подешавање и менију помоћи.

#### Дијалог поставки

Екран за подешавање К‑диск‑простора.
Екран за подешавање К‑диск‑простора.

Овај дијалог има два прозора с језичцима, Опште поставке и Наредбе монтирања.

Опште поставке

  Кликните на реч видљиво или скривено да укључите или искључите поље података.

  Учесталост ажурирања задајете уређивањем вредности периода (у секундама) између ажурирања приказа К‑диск‑простора тако да одражава тренутно стање.

  Поставка Менаџер фајлова наводи наредбу коју треба извршити на избор ставке Отвори у менаџеру фајлова из искачућег менија.

  Ту су и две кућице. Једна одређује да ли ће се прозор менаџера фајлова аутоматски отворити кад се уређај монтира. Друга задаје искакање прозора са упозорењем ако се диск критично препуни.

Наредбе монтирања

  Корисник овде може задати наредбе за монтирање и демонтирање уређаја, као и иконицу која га представља. Више информација о овим наредбама може се наћи на упутној страници `mount` (упишите ``man` mount` у командни одзивник).

## Заслуге и лиценца

К‑диск‑простор

Програм: © 1998–2000, Михаел Кропфбергер &Michael.Kropfberger.mail;.

Документација: © 2000, Џонатан Сингер &Jonathan.Singer.mail;.

Превео Драган Пантелић falcon-10@gmx.de.

&underFDL; &underGPL;

&documentation.index;